Mhux Simon Busuttil biss huwa imnixef b'dak li qed jintqal fil-konfront ta' Alfred Mifsud li hu nominat biex ikun il-Gvernatur tal-Bank Ċentrali minn l-1 ta' Lulju 2016. ippubblikati band'oħra Alfred Mifsud qal li l-allegazzjonijiet (li dwarhom qal li ppreżenta libel) huma frott strateġija ta' tpattija u joriġinaw minn sħubija (presumibilment fin-negozju) li ħalliet effett ta' qrusa. Hu jiddeskrivi il-kwistjoni b'dan il-mod : " L-akkużi huma ta' serjetà kbira għax jallegaw korruzzjoni fuq skala mhux żgħira. Hemm ħafna spjegazzjonijiet li huma meħtieġa malajr. Minn Alfred Mifsud, minn min qed jagħmel l-allegazzjonijiet kif ukoll mingħand il-Pulizija li jingħad li ilhom jafu dwar il-każ mill-2006 u s'issa meta diġa għaddew 10 snin jidher li ma ħassew il-ħtieġa li jagħmlu xejn.